cyanic-selkie/wikianc huggingface dataset:
Εύμολπος (μυθολογία)
Ο μύθος
Ο Εύμολπος κατέφυγε στον βασιλιά των Θρακών, τον Τεγύριο, ο οποίος πάντρεψε την κόρη του με τον Ίσμαρο. Και από εκεί όμως αναγκάσθηκε να απομακρυνθεί, καθώς αποκαλύφθηκε ότι είχε λάβει μέρος σε μία συνωμοσία κατά του Τεγυρίου. Τότε βρήκε καταφύγιο στην Ελευσίνα, με τους κατοίκους της οποίας συνδέθηκε με φιλικούς δεσμούς. Μετά τον θάνατο του γιου του μετακλήθηκε από τον Τεγύριο στη Θράκη, με τον οποίο συμφιλιώθηκε και τον διαδέχθηκε στον θρόνο μετά από επιθυμία του ίδιου του Τεγυρίου.
Λευκή Παλαιολογίνα
Βιογραφία
Μετά τον θάνατο του συζύγου της το 1490 ενεργούσε ως επίτροπος για τον νεαρό γιο της, ο οποίος είχε διαδεχθεί τον πατέρα του στους βασιλικούς τίτλους του. Ήταν η ηγέτης της Σαβοΐας, μέχρι που ο γιος της, ο οποίος ήταν επτά ετών εκείνη την εποχή, σκοτώθηκε τυχαία σε πτώση στο Μονκαλιέρι. Το άλλο επιζών παιδί της, η Γιολάντα, αρρώστησε και πέθανε τρία χρόνια αργότερα, χωρίς να έχει παιδιά. Επομένως η γραμμή της Λευκής εξαφανίστηκε.
Τον Δεκέμβριο του 1518 η Λευκή έπεσε σοβαρά άρρωστη, πιθανώς από φυματίωση. Με τη θέλησή της στις 12 Φεβρουαρίου 1519 κατονόμασε τον τόπο ταφής της, που ήταν το παρεκκλήσι της Εκκλησίας της Παναγίας στο Καρινιάνο. Ονόμασε κληρονόμο της τον εξάδελφο του ανδρός της, τον Κάρολο Γ΄ ως δούκας της Σαβοΐας και διάδοχό του τον μικρότερο αδελφό του Φίλιππο δούκα του Νεμούρ. Πέθανε λιγότερο από δύο μήνες αργότερα.
Εύμολπος (μυθολογία)
Ο μύθος
Μετά από χρόνια, ενώ ο Εύμολπος βασίλευε στη Θράκη, οι Ελευσίνιοι άρχισαν πόλεμο με τους Αθηναίους. Τότε οι Ελευσίνιοι κάλεσαν σε βοήθεια τον Εύμολπο και αυτός προσέτρεξε με πολύ στρατό. Ο ηγεμόνας των Αθηναίων, ο Ερεχθέας, θυσίασε μετά από χρησμό μια κόρη του για να νικήσει και έτσι μπόρεσε να σκοτώσει τον Εύμολπο. Ο Ποσειδώνας όμως οργίσθηκε για τον θάνατο του παιδιού του και γι' αυτό χτύπησε με την τρίαινά του τον Ερεχθέα και τον σκότωσε (ή, κατά άλλη εκδοχή, μεσολάβησε στον Δία και εκείνος κεραυνοβόλησε τον Ερεχθέα). Ο Εύμολπος τάφηκε στην Αθήνα, αλλά τόσο οι Ελευσίνιοι όσο και οι Αθηναίοι κατά τους ιστορικούς χρόνους έδειχναν το «μνήμα» του (Παυσανίας Α 38,2).
Υπάρχουν πολυάριθμες παραδόσεις για το πρόσωπο του Ευμόλπου. Σύμφωνα με μία από αυτές, ήταν γηγενής Ελευσίνιος βοσκός και στην Ελευσίνα συναντήθηκε με τη θεά Δήμητρα, ενώ ορισμένοι υποστηρίζουν ότι αυτός ήταν και ο ιδρυτής των Ελευσίνιων Μυστηρίων. Ο Εύμολπος εξάγνισε και τον Ηρακλή για τον φόνο των Κενταύρων. Σε άλλη παράδοση, είχε και άλλο γιο, τον Κήρυκα, που έγινε ο γενάρχης των Κηρύκων, οι οποίοι είχαν την επίβλεψη των μυούμενων στα Μυστήρια. Κάποιες συγκεχυμένες παραδόσεις εμφανίζουν τον Κήρυκα ως πατέρα του Ευμόλπου και τον Εύμολπο ως πατέρα του Μουσαίου, ενώ άλλες θέλουν τον Εύμολπο γιο της Δηιόπης και εγγονό του Τριπτολέμου. Τέλος, αναφέρεται ως γιος του Ευμόλπου ο Ιμμάραδος.
Λευκή Παλαιολογίνα
Οικογένεια
Παντρεύτηκε το 1485 τον Κάρολο Α΄ δούκα της Σαβοΐας, με τον οποίο απέκτησε:
Εύμολπος (μυθολογία)
Ο μύθος
Το όνομα του Ευμόλπου έχει σχέση με τη γλυκύτατη φωνή του, πράγμα που ταιριάζει και είναι προσόν για ένα ιεροφάντη όπως αυτός. Στην Ακρόπολη των Αθηνών υπήρχε ένα σύμπλεγμα από δύο χάλκινους ανδριάντες, αντιμέτωπους ο ένας προς τον άλλο. Ο Παυσανίας (Α 27,4) γράφει ότι ο ένας παριστάνει τον Ερεχθέα και ο άλλος τον Ιμμάραδο, και ότι κάνουν λάθος όσοι νομίζουν ότι παριστάνεται ο Εύμολπος, ενώ στην πραγματικότητα παριστάνεται ο γιος του να μονομαχεί με τον Αθηναίο βασιλιά.
Πηγές
Κατηγορία:Παιδιά του Ποσειδώνα Ευμολπος Κατηγορία:Βοσκοί στη μυθοπλασία
Πόντε ντι Πιάβε
Το Πόντε ντι Πιάβε (ιταλικά: Ponte di Piave, βενετικά: Ponte de Piave) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Ηρώδης
Το όνομα Ηρώδης έφερε στην αρχαιότητα βασιλική οικογένεια της Ιουδαίας, γενάρχης της οποίας ήταν ο Αντίπατρος, καθώς και άλλα επιφανή ιστορικά πρόσωπα. Ο Ηρώδης όπως αναφέρεται και στην Καίνη Διαθήκη ήταν ο βασιλείας ο οποίος σκότωσε όλα τα νήπια για να σκοτώσει και τον Ιησού. Σημαντικότεροι εξ αυτών είναι οι εξής:
Ποντσάνο Βένετο
Το Ποντσάνο Βένετο (ιταλικά: Ponzano Veneto, βενετικά: Ponsàn ) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Μεσιέ 59
Είναι ένας από τους μεγαλύτερους ελλειπτικούς γαλαξίες του σμήνους, με μήκος στη μέγιστη ακτίνα και υποθέτοντας απόσταση περίπου 60 MLy 90.000 έτη φωτός, αν και είναι λιγότερο λαμπρός και ογκώδης από τους μέγιστους ελλειπτικούς γαλαξίες του σμήνους, τους Μεσιέ 60, Μεσιέ 49 και Μεσιέ 87. Ο Μεσιέ 59 έχει 1900 ± 400 σφαιρωτά σμήνη. Είναι ανιχνεύσιμος στις ακτίνες Χ.
Ιστορικό
Ο Μεσιέ 59 ανακαλύφθηκε στις 11 Απριλίου 1779 από τον Γιόχαν Γκότφριντ Κέλερ (Johann Gottfried Köhler) μαζί με τον κοντινό Μεσιέ 60, καθώς παρατηρούσε ένα κομήτη. Ο Τσαρλς Μεσιέ βρήκε τους γαλαξίες τέσσερις μέρες μετά, καθώς παρατηρούσε ένα κομήτη, μαζί με τον Μεσιέ 58.
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Σμήνος της Παρθένου 59 4621 Κατηγορία:Παρθένος (αστερισμός)
Ρόμπερτ Σ. Ντητς
Ο Ρόμπερτ Σίνκλαιρ Ντητς, (Robert Sinclair Dietz) (1914 - 1995) ήταν Αμερικανός γεωφυσικός, γεωλόγος, ωκεανογράφος και συγγραφέας.
Έγινε ιδιαίτερα γνωστός με τις πρωτοποριακές του έρευνες που διενήργησε μαζί με τον επίσης Αμερικανό επιστήμονα και υποναύαρχο Χάρρυ Χ. Χες επί του ωκεάνειου θαλάσσιου πυθμένα. Εξετάζοντας πολλά γεωλογικά χαρακτηριστικά του πεδίου της έρευνάς του τον οδήγησαν να μετονομάσει το πρότυπο του Χες σε "διεύρυνση ή διάνοιξη του θαλάσσιου πυθμένα" δίνοντας έτσι αρκετές ικανοποιητικές απαντήσεις επί της θεωρίας των τεκτονικών πλακών, που αποτελεί σήμερα το δόγμα των Γεωεπιστημών.
Πηγές
Κατηγορία:Αμερικανοί γεωφυσικοί Κατηγορία:Αμερικανοί γεωλόγοι Κατηγορία:Αμερικανοί ωκεανογράφοι Κατηγορία:Αμερικανοί συγγραφείς
BitTorrent
Το BitTorrent είναι ένα πρωτόκολλο μεταφοράς δεδομένων μέσω του διαδικτύου. Προσφέρει μια αξιόπιστη λύση για τη μεταφορά πολύ μεγάλων αρχείων, όπως για παράδειγμα τα αρχεία ήχου ή βίντεο, μετατρέποντας τον υπολογιστή κάθε χρήστη σε σημείο αναδιανομής.
Με βάση αυτό το πρωτόκολλο, ο διανομέας ή κάτοχος του αρχείου, αντί να το διανέμει σε κάθε αιτητή ξεχωριστά, το αποστέλλει σε έναν, ο οποίος με τη σειρά του το αναδιανέμει σε άλλους αιτητές. Οι αιτητές διαμοιράζονται μεταξύ τους κομμάτια του αρχείου, τα οποία είναι μικρότερα σε μέγεθος από το αρχικό αρχείο, μέχρις ότου όλοι τους να ολοκληρώσουν τη λήψη του. Με αυτήν την τεχνική, καθίσταται δυνατή η μεταφορά τεράστιου όγκου δεδομένων μέσω του διαδικτύου αξιοποιώντας την τεχνολογία Peer-to-peer (P2P) και χωρίς να είναι απαραίτητη η χρήση κεντρικών εξυπηρετητών (servers). Επιπλέον, από την στιγμή που κάθε αιτητής κατεβάζει κομμάτια αρχείων από πολλούς διαμοιραστές ταυτόχρονα, είναι δυνατόν να επιτευχθούν υψηλές ταχύτητες λήψης.
Το BitTorrent γράφτηκε από τον προγραμματιστή Μπραμ Κόχεν (Bram Cohen) στην γλώσσα προγραμματισμού Python και έγινε διαθέσιμο το 2001.
Εξωτερικοί σύνδεσμοι
Κατηγορία:Πρωτόκολλα του ίντερνετ Κατηγορία:Κοινή χρήση αρχείων Κατηγορία:Web 2.0 Κατηγορία:Ιστοσελίδες BitTorrent
Τάκης Λεμονής
Ο Τάκης Λεμονής (Αθήνα, 13 Ιανουαρίου 1960) είναι Έλληνας διεθνής πρώην ποδοσφαιριστής, που αγωνιζόταν στη μεσαία γραμμή, και προπονητής ποδοσφαίρου.
Ξεκίνησε ως ποδοσφαιριστής με τον Αττικό Κολωνού το 1974. Έμεινε εννέα χρόνια στον Ολυμπιακό, με τον οποίο κατέκτησε πέντε πρωταθλήματα και ένα κύπελλο και συνέχισε στο Λεβαδειακό για τέσσερα χρόνια και από ένα χρόνο στον Ιωνικό, τον Πανιώνιο και τον Εθνικό. Αγωνίστηκε δύο φορές με την εθνική ανδρών.
Στην προπονητική του σταδιοδρομία πέρασε από αρκετές ομάδες, με τελευταία τον Ολυμπιακό. Ο Λεμονής θεωρείται ένας από τους πιο αγαπητούς προπονητές στον κόσμο του Ολυμπιακού.
Καριέρα ως ποδοσφαιριστής
Ο Τάκης Λεμονής άρχισε την ποδοσφαιρική του καριέρα στον Α.Π.Ο. Αττικό Κολωνού και στη συνέχεια μετεγγράφηκε στον Ολυμπιακό όπου και αγωνίσθηκε για 9 χρόνια, κατακτώντας 5 πρωταθλήματα Ελλάδας (1980, 1981, 1982, 1983, 1987) και 1 Κύπελλο Ελλάδας πραγματοποιώντας πάνω από 170 συμμετοχές (1981 νταμπλ). Εκτός από τον Ολυμπιακό, έχει αγωνιστεί και σε Λεβαδειακό, Ιωνικό και Πανιώνιο όπου αγωνίστηκε για 2 χρόνια (1991-93). Τέλος είναι δύο φορές διεθνής με την Εθνική Ελλάδος.
Καριέρα ως προπονητής
Ως προπονητής, ξεκίνησε σε ιδιωτικά εκπαιδευτήρια, προπονώντας παιδιά. Τον Απρίλιο του 2000 έγινε βοηθός προπονητή του Ολυμπιακού και 8 μήνες μετά έγινε προπονητής.
Ολυμπιακός Πειραιώς (2000-02 και 2006-08)
Με τον Ολυμπιακό κατέκτησε 2 συνεχόμενα πρωταθλήματα. Το 2002 έφυγε από τους ερυθρόλευκους και πήγε στον ΑΠΟΕΛ, το 2003 στην Καλλιθέα και από το 2005 μέχρι το 2006 στο Λεβαδειακό. Από τις 4 Οκτωβρίου 2006 ανέλαβε το προπονητικό έργο της Škoda Ξάνθης έως τις 20 Δεκεμβρίου 2006, όπου στη συνέντευξη τύπου ύστερα από τον αγώνα για το κύπελλο Ελλάδας που βρήκε νικήτρια την Škoda Ξάνθη με σκορ 0-1 επί του Πανιωνίου, υπέβαλε την παραίτησή του από την τεχνική ηγεσία. Οι λόγοι που προέβαλε δεν ήταν αγωνιστικοί, αφού η ομάδα του προερχόταν από πλήθος καλών αποτελεσμάτων.
Ανέλαβε εκ νέου τον Ολυμπιακό στα τέλη του 2006 και κατέκτησε το Πρωτάθλημα Ελλάδας του 2007 και το Super Cup Ελλάδας του 2007. Στις 11 Μαρτίου 2008 αντικαταστάθηκε ως προπονητής του Ολυμπιακού από τον Χοσέ Σεγκούρα Ρίους.
Πανιώνιος
Στις 12 Νοεμβρίου 2008 ανέλαβε την ομάδα του Πανιωνίου με την οποία υπέγραψε συμβόλαιο έως το τέλος της περιόδου. Παρ' όλα αυτά στις 2 Δεκεμβρίου 2008 παραιτήθηκε από τον πάγκο του Πανιωνίου, καθώς δεν έγιναν δεκτές οι εισηγήσεις του για την ομάδα. Η παραίτησή του έγινε δεκτή από τη διοίκηση του Πανιωνίου.
Ομόνοια Λευκωσίας
Μετά την ήττα της Ομόνοιας με 2-0 από τον ΑΠΟΠ/Κινύρας στο κυπριακό πρωτάθλημα και την απόλυση του Τούτιτς, ο Λεμονής κλήθηκε να αναλάβει την Κυπριακή ομάδα για δύο χρόνια. Απέκτησε το Κυπριακό πρωτάθλημα την σεζόν 2009-10 με την Ομόνοια, η οποία δεν είχε κατακτήσει κανένα τα τελευταία 7 χρόνια. Από τον πάγκο της Κυπριακής ομάδας απομακρύνθηκε τον Οκτώβριο του 2010.
Πανιώνιος
Στις 10 Δεκεμβρίου 2010 ανέλαβε για δεύτερη φορά προπονητής του Πανιωνίου, με τον οποίο υπέγραψε συμβόλαιο 2,5 ετών. Στις 22 Νοεμβρίου 2011 πάρθηκε με τη διοίκηση του Πανιωνίου κοινή απόφαση για τη λύση της συνεργασίας τους.
Ολυμπιακός Πειραιώς (2017)
Στις 23 Μαρτίου 2017, ανέλαβε για τρίτη φορά την τεχνική ηγεσία του Ολυμπιακού. Αποχώρησε με το τέλος της αγωνιστικής περιόδου, για να επιστρέψει 5 μήνες αργότερα, στις 25 Σεπτεμβρίου 2017, αντικαθιστώντας τον Μπέσνικ Χάσι.
Στις 5 Ιανουαρίου 2018 αντικαταστάθηκε ξανά και τη θέση του πήρε ο Ισπανός προπονητής Όσκαρ Γκαρσία.
Ποδοσφαιριστής
Ολυμπιακός
Παραπομπές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Προπονητές ποδοσφαίρου Ολυμπιακού Πειραιώς Κατηγορία:Προπονητές ποδοσφαίρου ΑΠΟΕΛ Κατηγορία:Προπονητές ποδοσφαίρου Πανιωνίου Κατηγορία:Προπονητές ποδοσφαίρου Ομόνοιας Λευκωσίας Κατηγορία:Προπονητές ποδοσφαίρου Γ.Σ. Καλλιθέας Κατηγορία:Προπονητές ποδοσφαίρου Λεβαδειακού Κατηγορία:Προπονητές ποδοσφαίρου Α.Ο. Skoda Ξάνθη Κατηγορία:Προπονητές ποδοσφαίρου Παναιτωλικού Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές Σούπερ Λιγκ Ελλάδας Κατηγορία:Ποδοσφαιριστές Λεβαδειακού Κατηγορία:Έλληνες προπονητές ποδοσφαίρου στο εξωτερικό
Αμρ Γουακέντ
Γεννημένος στο Κάιρο, αποφοίτησε από το Αμερικανικό Κολέγιο Καΐρου κι από το 1992 έως και το 2002, ερμήνευε κυρίως θέατρο. Ο πρώτος του μεγάλος ρόλος στον κινηματογράφο ήταν η ταινία Ashab wallah business. Την επόμενη χρονιά, πρωταγωνίστησε για πρώτη φορά, στην ταινία Deil el Samaka. Εκτός από το θέατρο και τον κινηματογράφο έχει εμφανιστεί και στην τηλεόραση, όπως το 2007, στην αιγυπτιακή σειρά Lahazat Heraga και το 2008 στο House of Saddam.
Εξωτερικοί σύνδεσμοι
Κατηγορία:Αιγύπτιοι άνδρες ηθοποιοί κινηματογράφου
Θέρμες του Τραϊανού
Περιγραφή
thumb|200px|Οι περίφημες «Επτά Αίθουσες» όπου αποθηκευόταν το νερό κάτω από τις Θέρμες. Το σύμπλεγμα αυτό, το πρώτο από μια σειρά τέτοιων κολοσσιαίων οικοδομημάτων, χτίστηκε πάνω σε μια πλατφόρμα που με τη σειρά της σκέπαζε τα υπολλείματα του κολοσσιαίου Χρυσού Οίκου του Νέρωνα, καλύπτοντας μια έκταση 330 x 315 μέτρα το μέγιστο. Δεν φιλοξενούσε απλά εγκαταστάσεις λουτρών, αλλά αποτελούσε ένα πραγματικό κέντρο αναψυχής και κοινωνικών συναντήσεων, με γυμναστήρια, κήπους, εκθέσεις τέχνης και βιβλιοθήκη.
Το κυρίως κτίσμα περιστοιχιζόταν από μια μεγάλη έκταση με γρασίδι. Τα ίδια τα λουτρά αποτελούνταν από δεξαμενές νερού που περιελάμβαναν ένα tepidarium (χλιαρής θερμοκρασίας πισίνα την οποία επισκέπτονταν μάλλον πρώτη οι επισκέπτες), ένα caldarium (ζεστή πισίνα και σάουνα), ένα frigidarium (κρύες πισίνες όπου οι επισκέπτες πήγαιναν ακολούθως), καθώς επίσης γυμναστήρια και αποδυτήρια. Εκτός από τις αίθουσες με τα λουτρά που χρησιμοποιούσε το κοινό, υπήρχε ένα σύστημα υπόγειων περασμάτων και κατασκευών που χρησιμοποιούσαν οι σκλάβοι και άλλοι εργαζόμενοι στα λουτρά για να εξυπηρετούν τις εγκαταστάσεις. Επίσης υπογείως βρισκόταν μια υπερμεγέθης δεξαμενή γνωστή σήμερα με την ονομασία «Sette Salle» - σημαίνει «Επτά Αίθουσες» - όπου αποθηκευόταν το νερό που χρησιμοποιούσαν στα λουτρά. Η τελευταία είχε χωρητικότητα μεγαλύτερη των 8 εκατομμυρίων λίτρων.
Υπολογίζεται πως οι Θέρμες του Τραϊανού βρισκόταν σε χρήση μέχρι τις αρχές του 5ου αιώνα, ενώ η ευρύτερη περιοχή είχε εγκαταληφθεί όταν οι Γότθοι εισέβαλαν στη Ρώμη το 537.
Εξωτερικοί σύνδεσμοι
Τραιανου
Ενδοκρινικό σύστημα
Το ενδοκρινικό σύστημα είναι το σύστημα οργάνων ενός οργανισμού που είναι υπεύθυνο για τον έλεγχο μίας πληθώρας λειτουργιών του οργανισμού, όπως είναι ο έλεγχος της αναπαραγωγής, του μεταβολισμού, της σύστασης των εξωκυτταρικών υγρών κλπ. Γενικά το ενδοκρινές σύστημα παίζει κυρίαρχο ρόλο στην διατήρηση της ομοιόστασης του οργανισμού, δηλαδή στην διατήρηση της σταθερότητας του εσωτερικού περιβάλλοντος του οργανισμού. Ο έλεγχος των διαφόρων λειτουργιών πραγματοποιείται με έκκριση κατάλληλων ορμονών από ειδικά όργανα που λέγονται ενδοκρινείς αδένες. Οι κύριοι ενδοκρινείς αδένες του σώματος είναι η υπόφυση, ο θυρεοειδής, οι παραθυρεοειδείς, το πάγκρεας, τα επινεφρίδια και οι γονάδες (Όρχεις (στο γεννητικό σύστημα των αντρών) και Ωοθήκες ή Ωαγωγοί (στο γεννητικό σύστημα των γυναικών).
Για την έκκριση των ορμονών το ενδοκρινές σύστημα συνεργάζεται με το νευρικό σύστημα. Με την εμφάνιση κατάλληλου ερεθίσματος, το νευρικό σύστημα δίνει εντολή στο ενδοκρινές να εκκρίνει την κατάλληλη ορμόνη. Η απελευθέρωση των ορμονών μπορεί να είναι συνεχής, περιοδική ή κατά κύματα. Περίπτωση περιοδικής έκκρισης ορμονών είναι οι ορμόνες του αναπαραγωγικού συστήματος.
Ο έλεγχος του ενδοκρινούς συστήματος πραγματοποιείται με τον μηχανισμό της αρνητικής ανάδρασης. Με αυτό τον μηχανισμό η αύξηση της συγκέντρωσης της εκκρινόμενης ορμόνης αναστέλλει την περαιτέρω έκκρισή της. Ο μηχανισμός αυτός διακρίνεται σε σύστημα άμεσης ρύθμισης, και σε σύστημα έμμεσης ρύθμισης.
Ορμόνες της υπόφυσης
Η υπόφυση είναι ένας ενδοκρινής αδένας που βρίσκεται στον εγκέφαλο και εκκρίνει εννέα διαφορετικές ορμόνες. Η υπόφυση χωρίζεται σε νευροϋπόφυση και αδενοϋπόφυση. Συνήθως υπάρχει και μία ενδιάμεση περιοχή που λέγεται διάμεσος λοβός ή διάμεση μοίρα. Από την αδενοϋπόφυση εκκρίνονται οι ορμόνες: θυρεοτρόπος ορμόνη που ελέγχει τον θυρεοειδή αδένα, καρτικοτρόπος ορμόνη που ελέγχει τα επινεφρίδια, αυξητική ορμόνη που ελέγχει τα οστά, γαναδοτροπίνες που ελέγχουν τους όρχεις και τις ωοθήκες και προλακτίνη που ελέγχει τους γυναικείους μαστικούς αδένες. Από την νευροϋπόφυση εκκρίνονται οι ορμόνες ωκυτοκίνη, που ελέγχει την μήτρα, και αντιδιουριτική, που ελέγχει τα νεφρά.
Ορμόνες του θυρεοειδούς αδένα
Ο θυρεοειδής αδένας είναι ενδοκρινής αδένας που στα θηλαστικά βρίσκεται στον λαιμό. Εκκρίνει τις ορμόνες θυροξίνη και τριωδοθυρονίνη. Αυτές οι ορμόνες επηρεάζουν πολλές λειτουργίες του σώματος και είναι απαραίτητες για την καλή λειτουργία άλλων ορμονών. Μία από τις κυριότερες φυσιολογικές επιδράσεις των θυρεοειδών ορμονών είναι η αύξηση του μεταβολισμού και της θερμογένεσης.
Ορμόνες του παραθυρεοειδούς αδένα
Ο παραθυρεοειδής αδένας βρίσκεται στην οπίσθια πλευρά του θυρεοειδή. Εκκρίνει τις ορμόνες παραθορμόνη, που ελέγχει την συγκέντρωση ασβεστίου στο πλάσμα του αίματος και όταν δρα αυξάνει τις συγκεντρώσεις του με τρείς τρόπους
* Απελευθερώνει ασβέστιο από τα οστά(απαραίτητη η παρουσία βιταμίνης D).
* Ευνοεί την απορρόφηση ασβεστίου από το λεπτό έντερο.
* Ευνοεί την επαναρρόφηση ασβεστίου από τα ουροφόρα σωληνάρια.
, και καλσιτονίνη που είναι ανταγωνιστική της παραθορμόνης και μειώνει την συγκέντρωση του ασβεστίου στο πλάσμα.
Ορμόνες των επινεφριδίων
Τα επινεφρίδια είναι ενδοκρινείς αδένες που βρίσκονται πάνω από τα νεφρά. Τα επινεφρίδια παράγουν γλυκοκορτικοστεροειδείς ορμόνες και τις κατεχολαμίνες αδρεναλίνη και νοραδρεναλίνη. Κυριότερη γλυκοκορτικοστεροειδής ορμόνη είναι η κορτιζόλη που ενισχύει την διαδικασία της γλυκονεογένεσης. Η αδρεναλίνη παίζει ρόλο στην γρήγορη κινητοποίηση των αποθεμάτων ενέργειας του οργανισμού.
Ορμόνες του παγκρέατος
Το πάγκρεας είναι ενδοκρινής αδένας που παράγει τις ορμόνες ινσουλίνη και την ανταγωνιστική της ορμόνη γλουκαγόνο. Η ινσουλίνη εκκρίνεται όταν υπάρχει αυξημένη συγκέντρωση γλυκόζης στον οργανισμό και βοηθάει στον μεταβολισμό της. Αντίθετα, το γλουκαγόνο εκκρίνεται όταν η συγκέντρωση της γλυκόζης είναι χαμηλή και ο ρόλος του είναι να διεγείρει την αποικοδόμηση του γλυκογόνου στο ήπαρ.
Ναζίμ Χικμέτ
Ο Ναζίμ Χικμέτ (Nâzım Hikmet Ran, Θεσσαλονίκη, 15 Ιανουαρίου 1902 - Μόσχα, 3 Ιουνίου 1963) ήταν Τούρκος ποιητής και δραματουργός, τα έργα του οποίου μεταφράστηκαν σε πολλές γλώσσες. Υπήρξε μέλος του Κομμουνιστικού Κόμματος της Τουρκίας. Πέθανε στη Μόσχα από καρδιακή προσβολή σε ηλικία 61 ετών.
Ύφος γραφής
Αν και τα πρώτα του ποιήματα γράφτηκαν με παραδοσιακό μέτρο, ο Χικμέτ σταδιακά απομακρύνθηκε από τα πλαίσια του μέτρου και της ομοιοκαταληξίας και άρχισε να αναζητεί νέα μορφή για τα ποιήματά του. Κατά τη διάρκεια των πρώτων χρόνων διαμονής του στη Σοβιετική Ένωση (1922-1925), η αναζήτηση αυτή έφτασε στο αποκορύφωμά της. Προτίμησε τον ελεύθερο στίχο, ο οποίος ταίριαζε και με την πλούσια φωνολογία της τουρκικής γλώσσας. Επηρεάστηκε κυρίως από τον Βλαντίμιρ Μαγιακόφσκι. Πολλά από τα ποιήματά του μελοποιήθηκαν από το γνωστό Τούρκο συνθέτη Ζουλφού Λιβανελί, ενώ αρκετά μελοποιήθηκαν και από τον συνθέτη Μάνο Λοΐζο και τον Θάνο Μικρούτσικο. Με υπουργικό διάταγμα ο ποιητής ανέκτησε την τουρκική υπηκοότητα που του αφαιρέθηκε το 1951 εξαιτίας των πολιτικών του πεποιθήσεων. Το αυτοβιογραφικό του έργο Οι ρομαντικοί μεταφράστηκε στα Ελληνικά από τον Κώστα Κοτζιά ("Θεμέλιο")
Εξωτερικοί σύνδεσμοι
Κατηγορία:Τούρκοι ποιητές Κατηγορία:Τούρκοι Μακεδόνες Κατηγορία:Τούρκοι κομμουνιστές Κατηγορία:Τούρκοι επαναστάτες Κατηγορία:Μαρξιστές θεωρητικοί Κατηγορία:Αλεβιτισμός
Διεύθυνση MAC
Μία διεύθυνση Media Access Control - ελέγχου προσπέλασης στο μέσο (διεύθυνση MAC), που καλείται επίσης και φυσική διεύθυνση ή διεύθυνση υλικού, είναι μία μοναδική ταυτότητα που αποδίδεται στις διασυνδέσεις δικτύου (network interfaces) για την επικοινωνία στο φυσικό τμήμα του δικτύου. Οι διευθύνσεις MAC χρησιμοποιούνται σαν διευθύνσεις δικτύου στις περισσότερες IEEE 802 τεχνολογίες δικτύου, συμπεριλαμβανομένων του Ethernet και του WIFI. Λογικά, οι διευθύνσεις MAC χρησιμοποιούνται στο υποεπίπεδο ελέγχου πρόσβασης στο μέσο (media access control) του μοντέλου αναφοράς OSI.
Οι διευθύνσεις MAC συνήθως αποδίδονται από τον κατασκευαστή του ελεγκτή διασύνδεσης στο δίκτυο (Network Interface Controller, NIC) και αποθηκεύονται στο hardware της διασύνδεσης (στη μνήμη μόνο ανάγνωσης).
Ένας κόμβος δικτύου μπορεί να έχει πολλές NICs και κάθε NIC πρέπει να έχει μία μοναδική MAC. Οι διευθύνσεις MAC σχηματίζονται σύμφωνα με τους κανόνες μιας από τρεις περιοχές διευθύνσεων. Τις περιοχές αυτές τις διαχειρίζεται το Ινστιτούτο Ηλεκτρολόγων και Ηλεκτρονικών Μηχανικών ( Institute of Electrical and Electronics Engineers (IEEE) και είναι οι: Το EUI είναι συντόμευση του Extended Unique Identifier (Εκτεταμένη Μοναδική Ταυτότητα).
Μια διεύθυνση MAC είναι δυαδικός αριθμός, επειδή όλα τα δεδομένα σε ένα υπολογιστικό σύστημα παριστάνονται, αποθηκεύονται και διαχειρίζονται σε δυαδική μορφή.
Έτσι οι διευθύνσεις MAC-48, EUI-48 αποτελούνται από 48 bit, ενώ η διεύθυνση EUI-64 από 64 bit.
Οι διευθύνσεις MAC χρησιμοποιούνται για την φυσική διευθυνσιοδότηση σε ένα τοπικό δίκτυο, όπου η δρομολόγηση με βάση την διεύθυνση IP θα "ανάγκαζε" τους υπολογιστές να κάνουν επεξεργασία μέχρι και το επίπεδο δικτύου (στο οποίο χρησιμοποιούνται κατά κόρον οι διευθύνσεις IP) κάτι που σημαίνει παραπάνω επεξεργασία που εν τέλει είναι περιττή.
Συμβολισμοί
Όπως αναφέραμε παραπάνω οι διευθύνσεις MAC αποτελούνται από 48 ή 64 bit. Επειδή όμως με αυτή την μορφή είναι δύσκολος ο χειρισμός τους, αναπαριστάνονται σε δεκαεξαδική μορφή. Δηλαδή κάθε 4 bit της διεύθυνσης, αντικαθίστανται από έναν δεκαεξαδικό αριθμό.
Η συνηθισμένη μορφή αναπαράστασης μιας MAC-48 διεύθυνσης σε φιλική μορφή προς τον άνθρωπο, είναι έξι διψήφιοι δεκαεξαδικοί αριθμοί χωρισμένοι με παύλες (-), με την σειρά που αποστέλλονται (π.χ 01-ea-4f-67-89-ab). Ο τρόπος αυτός χρησιμοποιείται στα Windows.
Αυτή η μορφή χρησιμοποιείται και για το EUI-64 (π.χ 1a-cd-3f-ac-42-34-ed-ab).
Σε άλλες συμβάσεις σαν διαχωριστικά χρησιμοποιούνται η άνω και κάτω τελεία (π.χ  01:23:45:67:89:ab).Ο διαχωρισμός με άνω κάτω τελείες χρησιμοποιείται στο unix/linux.
Άλλη μορφή αναπαράστασης είναι σε τετράδες δεκαεξαδικών ψηφίων χωρισμένες με τελείες, πάλι με τη σειρά εκπομπής (π.χ 1236.adc4.23da).
Λεπτομέρειες διευθύνσεων
Οι αρχικές IEEE 802 MAC διευθύνσεις, προέρχονται από το αρχικό σχήμα διευθύνσεων Ethernet της Xerox. Ο χώρος διευθύνσεων των 48-bit, περιέχει 248 ή 281.474.976.710.656 δυνατές MAC διευθύνσεις.
Το IEEE προσδοκά ένα χρόνο ζωής εκατό ετών για τις εφαρμογές που χρησιμοποιούν διευθύνσεις MAC-48, αλλά αντί αυτών ενθαρρύνει την υιοθέτηση των EUI-64. Ως γνωστόν, οι κόμβοι ενός δικτύου Ethernet ανταλλάσσουν δεδομένα τα οποία ενθυλακώνουν σε πακέτα τα οποία ονομάζονται πλαίσια. Στην επικεφαλίδα του πλαισίου τοποθετούνται και οι MAC διευθύνσεις του αποστολέα (προέλευσης) και του παραλήπτη (προορισμού). Από τις διευθύνσεις αυτές πρώτα αποστέλλεται το περισσότερο σημαντικό Byte, αλλά από κάθε Byte πρώτα αποστέλλεται το λιγότερο σημαντικό bit.
Και τα τρία συστήματα αρίθμησης έχουν την ίδια μορφή και διαφέρουν μόνο στο μήκος. Οι διευθύνσεις μπορούν να είναι ή γενικά διαχειριζόμενες διεύθύνσεις (universally administered addresses)  ή τοπικά διαχειριζόμενες διευθύνσεις (locally administered addresses).
Μία γενικά διαχειριζόμενη διεύθυνση είναι μοναδική στον κόσμο και αποδίδεται στη συσκευή από τον κατασκευαστή της.
Αποτελείται από δύο μέρη: Το πρώτο μέρος το απαρτίζουν οι πρώτες τρεις οκτάδες (με τη σειρά εκπομπής) και προσδιορίζει τον οργανισμό ο οποίος εξέδωσε την ταυτότητα. Οι τρείς αυτές οκτάδες είναι γνωστές με το όνομα Μοναδική Ταυτότητα του Οργανισμού (Organizationally Unique Identifier-OUI). Η ταυτότητα αυτή χορηγείται κατά αποκλειστικότητα στον κατασκευαστή από το IEEE  και είναι μοναδική. Οι ακόλουθες τρεις οκτάδες στο MAC-48 και EUI-48 ή πέντε οκτάδες στο EUI-64, αποδίδονται στη διασύνδεση από τους κατασκευαστές με όποιον τρόπο θέλουν, αρκεί να είναι μοναδικές.
Μια τοπικά διαχειριζόμενη διεύθυνση αποδίδεται σε μία συσκευή από τον διαχειριστή του δικτύου, παραμερίζοντας την ενσωματωμένη διεύθυνση. Οι τοπικά αποδιδόμενες διευθύνσεις δεν περιέχουν OUIs.
Τα δύο λιγότερο σημαντικά bit, του περισσότερο σημαντικού Byte της MAC διεύθυνσης (δηλ. τα b0 και b1 του σχήματος), έχουν ειδική χρήση.
Έτσι εάν το b0 είναι 0 το πλαίσιο προορίζεται για έναν μόνο προορισμό. Αυτός ο τύπος εκπομπής λέγεται unicast. Ένα πλαίσιο unicast, λαμβάνεται από έναν κόμβο (unicast). Στην περίπτωση που το πλαίσιο παραληφθεί από το switch και εφ' όσον δεν γνωρίζει σε ποια θύρα του είναι συνδεμένη η συσκευή  προορισμού του πλαισίου, θα προωθήσει το πλαίσιο σε όλες τις θύρες, εκτός από τη θύρα προέλευσης. Εάν γνωρίζει τη θύρα στην οποία είναι συνδεμένη η MAC προορισμού, τότε προωθεί το πακέτο μόνο σε αυτήν.
Εάν το bit b0 είναι 1, τότε το πακέτο λέγεται multicast και λαμβάνεται από όλους τους σταθμούς σε ένα LAN, οι οποίοι  έχουν ρυθμιστεί να λαμβάνουν multicast πακέτα.
Για τους παραπάνω λόγους το bit b0 λέγεται Μ bit (Multicast bit) ή I/G bit (Individual/Group bit)
Χρήση στους μεταγωγείς (switches)
Οι μεταγωγείς επιπέδου 2 (layer 2 switches) εξετάζουν τις MAC διευθύνσεις προέλευσης και προορισμού των πακέτων, ώστε να μπορέσουν να προωθήσουν το πακέτο στον αποδέκτη, μέσω μιας διαδικασίας που ονομάζεται διαφανής γεφύρωση.
Οι μεταγωγείς συχνά έχουν έναν εσωτερικό host, για την διαχείριση του δικτύου.
Μερικοί μεταγωγείς έχουν ξεχωριστή MAC διεύθυνση για κάθε θύρα τους. Αυτές οι MAC διευθύνσεις χρησιμοποιούνται για την διεύθυνση προέλευσης στα spanning-tree protocol BPDUs.
Εμφάνιση MAC διευθύνσεων
Στο λειτουργικό σύστημα Windows, οι διευθύνσεις IP (αν υπάρχουν παραπάνω από μια κάρτες δικτύου) για το τοπικό δίκτυο εμφανίζονται με την εντολή  στη γραμμή εντολών. Στο Linux εμφανίζεται με την εντολή.
Αντίστοιχα τις διευθύνσεις MAC μπορούμε να τις δούμε με την εντολή  σε ένα Linux σύστημα (η εντολή arp εμφανίζει τον arp table) ενώ στα Windows μέσω της εντολής.
Δείτε επίσης
Κατηγορία:Αρχιτεκτονική υπολογιστή Κατηγορία:Δίκτυα υπολογιστών
Αργάσι Ζακύνθου
Γεωγραφία
Το Αργάσι είναι παραθαλάσσιο χωριό στη νοτιοανατολική Ζάκυνθο. Βρίσκεται κοντά στους βόρειους πρόποδες του βουνού Σκοπός, πάνω στον επαρχιακό δρόμο Ζακύνθου-Βασιλικού και σε μέσο σταθμικό υψόμετρο 10. Απέχει 3 χλμ. περίπου ΝΑ. της πόλης της Ζακύνθου.
Δημοτική κοινότητα
Η δημοτική κοινότητα Αργασίου είναι χαρακτηρισμένη ως αγροτικός πεδινός οικισμός, με έκταση 7,404 χμ² (2011). Περιλαμβάνει και τον οικισμό Καλλιτέρος.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Ζακύνθου. Το 1925 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αργασίου και προσαρτήθηκε στον δήμο Ζακύνθου.
Γενικά στοιχεία
Το Αργάσι είναι πολυσύχναστο χωριό με μεγάλη τουριστική κίνηση. Διαθέτει μεγάλες ξενοδοχειακές μονάδες, επιπλωμένα διαμερίσματα και ενοικιαζόμενα δωμάτια.
Πηγές
Κατηγορία:Δήμος Ζακύνθου Κατηγορία:Χωριά της Ζακύνθου
Ρωσοπερσικός πόλεμος (1796)
Ο ρωσοπερσικός πόλεμος του 1796, ή περσική εκστρατεία της Μεγάλης Αικατερίνης, παράλληλα με την περσική εκστρατεία του Μεγάλου Πέτρου, ήταν ένας από τους ρωσοπερσικούς πολέμους του 18ου αιώνα, που δεν επέφερε μακροχρόνιες συνέπειες στα εμπλεκόμενη μέρη.
Το υπόβαθρο της σύγκρουσης
Ο κατακερματισμός του Ιράν κατά τη διάρκεια του 18ου αιώνα ενθάρρυνε τους Ρώσους να εδραιώσουν την κυριαρχία τους στην περιοχή του Καυκάσου και τις περσικές επαρχίες της Κασπίας. Η πολιτική της Αικατερίνης περιελάμβανε συμμαχίες με τους χριστιανούς Γεωργιανούς και Αρμένιους στον Καύκασο προκειμένου να αναχαιτίσει την προέλαση των Οθωμανών. Το 1781 ρωσική αποστολή με επικεφαλής τον κόμη Βόινοβιτς έφθασε στο Αστραμπάντ προκειμένου να δημιουργήσει βάση-σταθμό στο δρόμο προς την Ινδία. Η ρωσική αποστολή έκτισε φρούριο στην ακτή του κόλπου του Αστραμπάντ αλλά μέσα σε λίγους μήνες αναγκάστηκε να το εγκαταλείψει εξαιτίας του Αγά Μοχάμεντ Χαν Καζάρ. Ο Αγά Μοχάμεντ Χαν, ο ιδρυτής της δυναστείας Καζάρ προσπαθούσε να εδραιώσει την εξουσία του και επιθυμούσε διακαώς τα εδάφη του Καυκάσου και της Κασπίας. Ωστόσο, μην επιθυμώντας να εξωθήσει τους γείτονές του σε σύγκρουση, έστειλε απεσταλμένο του στην Αγία Πετρούπολη, αλλά η Αικατερίνη αρνήθηκε να τον δεχθεί, ανακοινώνοντας ότι δεν τον θεωρεί νόμιμο κυβερνήτη των επαρχιών Γκιλάν και Μαζανταράν.
Γενίκευση της σύρραξης
Οι ρωσικές παρεμβάσεις στις υποθέσεις της περσικής αυτοκρατορίας συνεχίστηκαν την περίοδο 1785-1786, όταν ο κυβερνήτης του Γκιλάν, Χενταγιάτ-Αλλάχ Χαν Γκιλάνι, αντίπαλος του Αγά Μοχάμεντ Χαν, ζήτησε τη βοήθεια της ρωσικής αυτοκρατορίας όταν εκείνος προσπάθησε να αναλάβει τον έλεγχο του Γκιλάν. Σε αντάλλαγμα, οι Ρώσοι ζήτησαν από τον Χενταγιάτ-Αλλάχ Χαν να παραχωρήσει το λιμάνι του Αντζαλί. Βλέποντας ότι ο Αγά Μοχάμεντ Χαν δεν επιτίθεται, ο Χενταγιάτ-Αλλάχ Χαν αρνήθηκε τη ρωσική προστασία. Τότε, Ρώσοι αξιωματούχοι του Αντζαλί ζήτησαν από τον Αγά Μοχάμεντ Χαν να επιτεθεί στο Γκιλάν, υποσχόμενοι να τον στηρίξουν με τα όπλα. Ο ηττημένος Χενταγιάτ-Αλλάχ κατέφυγε στους Ρώσους, αλλά εκείνοι τον παρέδωσαν στον εχθρό του που τον θανάτωσε. Η εύθραυστη συμμαχία μεταξύ των Ρώσων και του Αγά Μοχάμεντ Χαν κατέρρευσε όταν Ρώσος αξιωματούχος απαίτησε ένα μεγάλο χρηματικό ποσό για τη βοήθειά του στην κατάκτηση του Γκιλάν και αρνήθηκε να μοιραστεί τους θησαυρούς του Χενταγιάτ-Αλλάχ, που ισχυριζόταν ότι είχε κατασχέσει. Οι Ρώσοι, στη συνέχεια υποστήριξαν τον Μορταζά Κολί Χαν Καζάρ, αντίπαλο αδελφό του Αγά Μοχάμεντ Χαν, ενώ Αγά Μοχάμεντ Χαν διέταξε τον αποκλεισμό των ρωσικών εγκαταστάσεων του Αντζαλί, διαταράσσοντας ουσιαστικά το ρωσικό εμπόριο.
Απειλούμενοι από τους Οθωμανούς και τον Αγά Μοχάμεντ Χαν, οι Γεωργιανοί ζήτησαν ρωσική προστασία και το 1783, υπεγράφη η συνθήκη της Γκεοργκίεφσκ, η οποία έθετε το Βασίλειο της Γεωργίας υπό ρωσική προστασία. Το 1795, ο Αγά Μοχάμεντ Χαν, προσπαθώντας να επανενώσει την περσική αυτοκρατορία, επιτέθηκε στη Γεωργία και λεηλάτησε την Τιφλίδα. Εξαιτίας λανθασμένων αποφάσεων των τοπικών Ρώσων διοικητών, οι Ρώσοι δεν παρείχαν την παραμικρή βοήθεια για τους συμάχους τους. Το επόμενο έτος η Αικατερίνη απέστειλε εκστρατευτικό σώμα 10.000 - 30.000 ανδρών σε εκστρατεία εναντίον του Αγά Μοχάμεντ Χαν. Ο Βαλέριαν Ζούμποφ υπέταξε όλους τους χαν του ανατολικού Καυκάσου, αλλά η κατοχή διήρκεσε λιγότερο από ένα χρόνο. Η αναποτελεσματική επιμελητεία, ο ανεπαρκής σχεδιασμός, η έλλειψη γνώσης του εδάφους και η αναξιοπιστία των τοπικών χαν ανέστειλε την τελική επίθεση στο Γκιλάν. Η ρωσική και η περσική στρατιά ποτέ δεν συναντήθηκαν στο πεδίο της μάχης. Τον Νοέμβριο του 1796 η Μεγάλη Αικατερίνη πέθανε και ο γιος της Παύλος Α΄ της Ρωσίας που απεχθανόταν τους Ζούμποφ διέταξε αμέσως να επιστρέψουν τα στρατεύματα από τον Καύκασο. Η όλη εκστρατεία κατέληξε σε δυσάρεστη αποτυχία για τους Ρώσους.
Παραπομπές σημειώσεις
Κατηγορία:Ρωσοπερσικοί πόλεμοι
1887
Η παρούσα σελίδα αφορά το έτος 1887 κατά το Γρηγοριανό ημερολόγιο
Ηρόπυθος
Ο Ηρόπυθος ήταν αρχαίος Έλληνας ιστορικός, τον οποίον αναφέρει ο Αθήναιος.
Ο Ηρόπυθος έγραψε το έργο: Ώροι Κολοφωνίων (Χρονικά των Κολοφωνίων). Περί των χρόνων της ζωής του δεν υπήρξε δυνατότητα να προσδιοριστεί. Εκ του έργου του συνάγεται πως ίσως ήταν από την αρχαία Κολοφώνα.
Πηγές
Κατηγορία:Αρχαίοι Έλληνες ιστορικοί
Α.Π.Σ. Δόξα Προσκυνητών
Ο '''Α.Π.Σ. Δόξα Προσκυνητών''' είναι αθλητικό σωματείο στους Προσκυνητές του νομού Ροδόπης. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Προσκυνητών.
Ιστορία
Ο Αθλητικός Ποδοσφαιρικός Σύλλογος «Δόξα» Προσκυνητών ιδρύθηκε το 2005. Η πρώτη σημαντική επιτυχία της ομάδας ήταν η κατάκτηση του πρωταθλήματος της Α1 Κατηγορίας της ΕΠΣ Θράκης την περίοδο 2014–15, κερδίζοντας έτσι μια θέση στο Πρωτάθλημα Πρωταθλητριών ΕΠΣ 2015 και συγκεκριμένα στον 1ο Όμιλο, όπου και τερμάτισε στην 3η θέση με 6 βαθμούς, χάνοντας έτσι την άνοδο στη Γ΄ Εθνική. Την περίοδο 2015–16, η ομάδα επανέλαβε την περσινή επιτυχία κατακτώντας το 2ο τίτλο της στο πρωτάθλημα της ΕΠΣΘ και σε συνδιασμό με τη 2η θέση που κατέλαβε στο Πρωτάθλημα Πρωταθλητριών ΕΠΣ 2016, κέρδισε για πρώτη φορά στην ιστορία της την άνοδο στη Γ΄ Εθνική.
Εξωτερικοί σύνδεσμοι
Κατηγορία:Αθλητικοί σύλλογοι Ροδόπης Κατηγορία:Ιδρύσεις αθλητικών συλλόγων το 2005 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2005
Διαγωνισμός Τραγουδιού Eurovision 2013
Ο Διαγωνισμός Τραγουδιού της Eurovision 2013 ήταν η 58η έκδοση του ετήσιου διαγωνισμού τραγουδιού της Eurovision. Πραγματοποιήθηκε στο Μάλμε της Σουηδίας μετά τη νίκη της Λορίν στο διαγωνισμό του στο Μπακού του Αζερμπαϊτζάν με το τραγούδι "Euphoria". Ήταν η πέμπτη φορά που η Σουηδία φιλοξένησε τον διαγωνισμό, την τελευταία φορά το. Η Sveriges Television (SVT) επέλεξε το Malmö Arena ως τόπο διεξαγωγής των εκδηλώσεων μετά την εξέταση πολλών χώρων στη Σουηδία. Ο παρουσιαστής του διαγωνισμού ήταν η Πέτρα Μέντε. Συμμετείχαν τριάντα εννέα χώρες, συμπεριλαμβανομένης της Αρμενίας, η οποία εκπροσωπήθηκε τελευταία το. Η Βοσνία και Ερζεγοβίνη, η Πορτογαλία, η Σλοβακία και η Τουρκία ανακοίνωσαν την απόσυρσή τους από τον διαγωνισμό του 2013.
Ο σχεδιασμός του διαγωνισμού χτίστηκε γύρω από το θέμα "We Are One" - τονίζοντας την ισότητα και την ενότητα όλων των συμμετεχουσών χωρών παράλληλα με την πολιτισμική πολυμορφία και την επιρροή κάθε συμμετέχοντος. Σε σύγκριση με πολλούς προηγούμενους διαγωνισμούς στην ιστορία της Eurovision, η Σουηδία επέλεξε να επικεντρώσει την προσοχή της στους καλλιτέχνες και τις αντίστοιχες χώρες τους αντί να εστιάσει στην προώθηση της δικής της χώρας. Οι κάρτες που παρουσιάστηκαν πριν από κάθε τραγούδι που συχνά χρησιμοποιήθηκε για να δείξουν τη φύση, τον πολιτισμό και την κοινωνική ζωή της χώρας που φιλοξενεί το διαγωνισμό, άλλαξαν για να δείξουν τη χαρακτηριστική καθημερινή ζωή του κάθε καλλιτέχνη στις χώρες καταγωγής του, διάσπαρτες σε όλη την Ευρώπη.
Η φετινή χρονιά ήταν η πρώτη φορά που η ενήλικη Eurovision παρουσίασε την "Παρέλαση των Εθνών", η οποία υπήρχε ήδη στην Junior Eurovision από το 2004, μια ιδέα που εισήγαγε η Σουηδία για να γίνει μια νέα παράδοση της Eurovision. Η ιδέα θεωρεί ότι όλες οι χώρες που εκτελούν στον Μεγάλο Τελικό παρουσιάζονται με τις εθνικές τους σημαίες πριν αρχίσει ο διαγωνισμός. Φέτος, οι διαγωνιζόμενοι μπήκαν στο κύριο στάδιο περπατώντας σε μια γέφυρα πάνω από το κοινό. Η ιδέα συνεχίστηκε τα επόμενα χρόνια από τη Δανία και την Αυστρία, τους οικοδεσπότες της Eurovision 2014 και 2015 αντίστοιχα.
Μάλμε
Στις 8 Ιουλίου 2012 η Σουηδική Τηλεόραση (SVT) ανακοίνωσε ότι το «Malmö Arena», στο Μάλμε του Βασιλείου της Σουηδίας, θα διοργανώσει τον 58ο Διαγωνισμό Τραγουδιού της Eurovision. Αυτή θα είναι η πέμπτη φορά που το Βασίλειο της Σουηδίας διοργανώνει την, εν λόγω, διοργάνωση μετά το 1975, 1985,1992 και 2000. Ήταν η δεύτερη φορά μετά το 1992 που ο διαγωνισμός διοργανώθηκε στην «Malmö Arena».
Η SVT προέβη στην εκ των προτέρων απόφαση να διαθέσει τη Δανία σε έναν ημιτελικό και η Νορβηγία στην άλλη, λαμβάνοντας υπόψη τον αριθμό των οπαδών της Δανίας και της Νορβηγίας που ενδέχεται να έρθουν, ενώ η σκηνή είναι σχετικά μικρή και επομένως δεν είναι κατάλληλη για να φιλοξενήσει τους οπαδούς των δύο χωρών ένα ημιτελικό συμβάν. Η γέφυρα του Øresund τελικά χρησιμοποιήθηκε ως το κύριο καλλιτεχνικό μέσο για το θέμα του διαγωνισμού, ως έκφραση δεσμευτικών πολιτισμών.
Το Μάλμε Σουηδικά: Malmö) είναι η τρίτη σε μέγεθος πόλη στο Βασίλειο της Σουηδίας και βρίσκεται στη νοτιότερη επαρχία Σκάνια. Έχει 300.515 κατοίκους (περίπου 658.704 στη μητροπολιτική περιοχή). Το Μάλμε ήταν μία από τις πρώτες και πιο βιομηχανοποιημένες πόλεις της Σκανδιναβίας, αλλά τις τελευταίες δεκαετίες προσπαθεί να προσαρμοστεί στη μεταβιομηχανική εποχή. Η πόλη έχει πολλά ιστορικά κτήρια και πάρκα και είναι επίσης ένα δημοφιλές μέρος για ψώνια λόγω των πολλών καταστημάτων της. Τα τελευταία χρόνια έχει ιδρυθεί ένα πανεπιστημιακό κολέγιο (Malmö Högskola) και η πόλη προσπαθεί να επικεντρωθεί στην εκπαίδευση, τις τέχνες και τον πολιτισμό.
Η πόλη είναι γνωστή για τα εκτενή πάρκα, χώρους πρασίνου και θεωρείται ως ένα μοντέλο αειφόρου αστικής ανάπτυξης.
Φάση υποβολής προσφορών
thumb|right|200px|Ο χώρος διεξαγωγής του Διαγωνισμού Τραγουδιού Eurovision 2013 Τη νύχτα του τελικού για τον διαγωνισμό του 2012, ο διευθύνων σύμβουλος της SVT, Εύα Χάμιλτον, δήλωσε στα σουηδικά ΜΜΕ ότι διάφοροι χώροι στη Στοκχόλμη, το Γκέτεμποργκ και το Μάλμο εξετάστηκαν για τη διοργάνωση του διαγωνισμού του 2013. Μια εναλλακτική λύση που προτάθηκε στην Expressen ήταν η διεξαγωγή του διαγωνισμού σε τρεις διαφορετικούς χώρους - τους ημιτελικούς στο Γκέτεμποργκ και το Μάλμο και τον τελικό στη Στοκχόλμη. Η πρόταση αυτή απορρίφθηκε ως ανέφικτη από την SVT, η οποία δήλωσε ότι ο διαγωνισμός θα φιλοξενηθεί σε μία μόνο πόλη.
Στις 20 Ιουνίου 2012, αναγγέλθηκε ότι το Γκέτεμποργκ είχε αποσυρθεί από τη διαδικασία υποβολής προσφορών λόγω της πόλης που ήταν ο οικοδεσπότης του Horse Show του Γκέτεμποργκ στα τέλη Απριλίου 2013. Υπήρξαν επίσης ανησυχίες σχετικά με τη διαθεσιμότητα των δωματίων του ξενοδοχείου λόγω ποικίλων άλλων εκδηλώσεων πραγματοποιώντας το ίδιο χρονικό διάστημα με τον διαγωνισμό τραγουδιού της Eurovision. Ο εκτελεστικός παραγωγός για τον διαγωνισμό 2013, Martin Österdahl, δήλωσε στον σουηδικό Τύπο ότι δεν του αρέσουν οι αποφάσεις των προηγούμενων οικοδεσποτών να διεξαγάγουν τον διαγωνισμό σε μεγαλύτερες αρένες, δηλώνοντας ότι ο ίδιος και η SVT θέλησαν ο Διαγωνισμός 2013 να είναι "πιο στενός και προσωπικός". Η SVT ισχυρίστηκε επίσης ότι η ευρωπαϊκή ένωση ραδιοτηλεοπτικών εκπομπών (EBU) επιθυμούσε το διαγωνισμό του 2013 να είναι "μικρότερο" λόγω του αυξανόμενου κόστους των προηγούμενων διαγωνισμών.
Οι ακόλουθες υποψήφιες πόλεις διέθεταν προσωρινά χώρους και δωμάτια ξενοδοχείων, ως μέρος των προσφορών τους για να φιλοξενήσουν τον διαγωνισμό του 2013. [18] Στις 8 Ιουλίου 2012, το Malmö Arena επιβεβαιώθηκε ως ο χώρος υποδοχής του διαγωνισμού. Το Malmö Arena είναι η τέταρτη μεγαλύτερη αίθουσα εσωτερικών χώρων της Σουηδίας, μετά από το Friends Arena, το Tele2 Arena και το Ericsson Globe, όλα που βρίσκονται στη Στοκχόλμη.
Χώρος διεξαγωγής
Ο παρακάτω πίνακας δείχνει τους, αρχικά υποψήφιους, χώρους διεξαγωγής του διαγωνισμού.
Κλειδί
Χώρος φιλοξενίας
Στις 8 Ιουλίου 2012 ανακοινώθηκε ο χώρος διεξαγωγής του Διαγωνισμού Τραγουδιού της Eurovision 2013. Η Σουηδική τηλεόραση(SVT) εξέφρασε την ανάγκη διεξαγωγής του διαγωνισμού σε ένα συγκριτικά μικρό χώρο, αυτή άλλωστε ήταν και η κύρια αιτία που το «Malmö Arena» επελέγη για τη διεξαγωγή του διαγωνισμού. Η SVT επίσης ισχυρίστηκε ότι η Ευρωπαϊκή Ραδιοτηλεοπτική Ένωση (EBU) ήθελε ο διαγωνισμός του 2013 να είναι "μικρότερος" λόγω του αυξανόμενου κόστους των προηγούμενων διαγωνισμών.
Κανόνες και μορφή
Ο συνδυασμός της τηλεψηφοφορίας και των αποτελεσμάτων των ψηφοφοριών της κριτικής επιτροπής υποβλήθηκε σε αλλαγές που περιγράφονται λεπτομερώς στους επίσημους κανόνες του διαγωνισμού του 2013. Κάθε μέλος της κριτικής επιτροπής της αντίστοιχης χώρας έπρεπε να ταξινομήσει κάθε τραγούδι εκτός από εκείνο της χώρας του. Τα αποτελέσματα των ψηφοφοριών από κάθε μέλος της κριτικής επιτροπής μιας χώρας συνδυάστηκαν για να προκύψει η συνολική κατάταξη από την πρώτη έως την τελευταία θέση. Ομοίως, τα αποτελέσματα της τηλεψηφοφορίας δημιούργησαν μια αυτοτελή κατάταξη, επίσης βαθμολογώντας το σύνολο των συμμετοχών και όχι μόνο την πρώτη δεκάδα. Ο συνδυασμός της συνολικής κατάταξης της κριτικής επιτροπής και της συνολικής κατάταξης της τηλεψηφοφορίας δημιούργησε μια αθροιστική κατάταξη όλων των συμμετοχών. Το τραγούδι που καταλάμβανε την πρώτη θέση σε αυτήν λάμβανε 12 πόντους, ενώ το δέκατο στη συνολική κατάταξη τραγούδι λάμβανε 1 πόντο. Πέραν της τηλεψηφοφορίας το κοινό μπορούσε να ψηφίσει με μήνυμα κινητού (SMS), αλλά και μέσω μιας νέας εφαρμογής κινητού (android και ios app) της Eurovision.
Οι επίσημοι χορηγοί της εκπομπής ήταν η κύρια σουηδική-φινλανδική εταιρεία τηλεπικοινωνιών TeliaSonera και η γερμανική εταιρία καλλυντικών Schwarzkopf. Οι χορηγοί του διαγωνισμού ήταν η εταιρία καλλυντικών IsaDora, το σούπερ μάρκετ ICA και η Tetra Pak.
Η τραγουδίστρια και ηθοποιός Σάρα Ντών Φάινερ εμφανίστηκε στους δύο ημιτελικούς και στον τελικό στα σκίτσα ως ο κόμικ χαρακτήρας Lynda Woodruff. Η "Lynda" είχε παρουσιάσει τις ψήφους για τη Σουηδία στον προηγούμενο διαγωνισμό στο Μπακού. Η Finer εμφανίστηκε επίσης στον τελικό, καθώς παρουσίασε το τραγούδι του ABBA "The Winner Takes It All" πριν ανακοινωθούν τα αποτελέσματα. Ο ποδοσφαιριστής Ζλάταν Ιμπραΐμοβιτς αποκαλύφθηκε στις 28 Απριλίου πως θα συμμετείχε στο εισαγωγικό μέρος του τελικού της Eurovision, σε ένα ηχογραφημένο μήνυμα, όπου καλωσόριζε τους θεατές στην ιδιαίτερη πατρίδα του, το Μάλμε. Ο Σουηδός εκπρόσωπος του 2011 Έρικ Σάαντε, ήταν ο οικοδεσπότης του πράσινου δωματίου κατά τη διάρκεια του τελικού.
Κλήρωση κατανομής στους ημιτελικούς
Η κλήρωση που καθορίζει την ημιτελική κατανομή πραγματοποιήθηκε στις 17 Ιανουαρίου 2013 στο Δημαρχείο του Μάλμε. Μια κλήρωση στην έδρα της EBU διαπίστωσε ότι, λόγω της γεωγραφικής εγγύτητάς τους με το Μάλμε, η Δανία θα έπαιζε στον πρώτο ημιτελικό, ενώ η Νορβηγία θα έπαιζε στον δεύτερο ημιτελικό. Αυτό παρέσχε τη μέγιστη διαθεσιμότητα εισιτηρίων για επισκέπτες από τις δύο χώρες. Η EBU χορήγησε επίσης το Ισραήλ στον δεύτερο ημιτελικό μετά από αίτημα της αντιπροσωπείας προκειμένου να αποφευχθούν οι επιπλοκές με την εθνική εορτή που συμπίπτει με την ημερομηνία του πρώτου ημιτελικού. Οι υπόλοιπες συμμετέχουσες χώρες, με εξαίρεση τους αυτόματους φιναλίστ (Γαλλία, Γερμανία, Ιταλία, Ισπανία, Σουηδία και Ηνωμένο Βασίλειο), χωρίστηκαν σε πέντε δοχεία, με βάση τα πρότυπα ψηφοφορίας από τα προηγούμενα εννέα χρόνια. Από αυτά τα δοχεία, 15 (εκτός από τη Δανία) διατέθηκαν για να συναγωνιστούν στον πρώτο ημιτελικό στις 14 Μαΐου 2013 και 15 (επιπλέον της Νορβηγίας και του Ισραήλ) διατέθηκαν για να ανταγωνιστούν στο δεύτερο ημιτελικό στις 16 Μαΐου 2013.
Τα δοχεία υπολογίστηκαν από τον τηλεμεταφορέα Digame και ήταν ως εξής:
Σειρά εμφάνισης
Σε αντίθεση με τα προηγούμενα χρόνια, η διαταγή εκτέλεσης δεν αποφασίστηκε με κλήρωση, αλλά με τους παραγωγούς, με σκοπό να καταστούν οι εμφανίσεις πιο συναρπαστικές και να εξασφαλιστεί ότι όλοι οι διαγωνιζόμενοι είχαν την ευκαιρία να ξεχωρίσουν, εμποδίζοντας τις εισόδους που είναι πολύ παρόμοιες με ακυρώσεις η μία από την άλλη. Η απόφαση προκάλεσε μικτές αντιδράσεις τόσο από τους οπαδούς του διαγωνισμού όσο και από τους συμμετέχοντες ραδιοτηλεοπτικούς φορείς.
Η σειρά εκτέλεσης των ημιτελικών κυκλοφόρησε στις 28 Μαρτίου 2013. Η σειρά εκτέλεσης του τελικού καθορίστηκε στις 17 Μαΐου 2013. Μια πρόσθετη κλήρωση έλαβε χώρα για τον τελικό με κάθε τελικό έθνος να σχεδιάζει να εκτελέσει είτε στο πρώτο είτε στο δεύτερο μισό του τελικού. Η κλήρωση συμμετοχής για τις προκριματικές χώρες από τους ημιτελικούς προέκυψε κατά τη διάρκεια των ημιτελικών συνεντεύξεων Τύπου των νικητών μετά από κάθε ημιτελικό, ενώ η κλήρωση συμμετοχής για τις χώρες της Μεγάλης Πέντε (Γαλλία, Γερμανία, Ιταλία, Ισπανία και Ηνωμένο Βασίλειο) κατά τις πρώτες ατομικές συνεντεύξεις Τύπου τους στις 15 Μαΐου 2013. Ως χώρα υποδοχής, η θέση για τη λειτουργία της Σουηδίας στον τελικό καθορίστηκε αποκλειστικά με ισοπαλία κατά τη διάρκεια των προεδρείων της συνεδρίασης της αντιπροσωπείας στις 18 Μαρτίου 2013. Η Σουηδία κλήθηκε να εκτελέσει στην 16η θέση στον τελικό.
Γραφικός σχεδιασμός
Όπως προαναφέρθηκε, η SVT ήθελε να κάνει καλή χρήση του χώρου του Malmo Arena για να επισημάνει τις παραστάσεις και να αυξήσει την ορατότητα του κοινού σε σχέση με τα προηγούμενα χρόνια. Η SVT δημιούργησε μια κύρια σκηνή και μια μικρότερη σκηνή με υψηλότερα χαμηλότερα μετατοπισμένα πατώματα, που συνδέονται με ένα μονοπάτι που περιβάλλεται στενά από ένα κοινό πλήθος από τις δύο πλευρές του και γύρω από τη μικρή σκηνή. Η κινητικότητα της κύριας σκηνής εκφράστηκε ως βασικό καλλιτεχνικό μέσο κατά την έναρξη του δεύτερου ημιτελικού και επισημαίνοντας την απόδοση της Μολδαβίας προς το τέλος της, ως κινητό μέρος κάτω από το φόρεμα του τραγουδιστή, κάνοντας την εμφάνισή της σταδιακά ψηλότερη. Η κινητικότητα μικρού σταδίου υπογράμμισε την απόδοση του Ηνωμένου Βασιλείου προς το τέλος του, που σηκώθηκε πάνω από το στενό ακροατήριο.
Στις 17 Ιανουαρίου 2013, κατά την ημιτελική κλήρωση, η EBU αποκάλυψε το γραφικό σχέδιο που δημιουργήθηκε από το πρακτορείο επωνυμίας Happy F&B με έδρα το Γκέτεμποργκ για το διαγωνισμό του 2013, με πεταλούδα και σύνθημα "We Are One". Η πεταλούδα περιείχε μια σειρά από χρώματα και υφές, αντιπροσώπευε επίσης κάτι μικρό που μπορεί να ξεκινήσει ισχυρές και μεγάλες κινήσεις, φαινόμενο γνωστό ως το φαινόμενο της πεταλούδας, που δείχνει ότι ένα πτερύγιο από μια πεταλούδα μπορεί να ξεκινήσει έναν τυφώνα.
Η SVT επιβεβαίωσε στις 19 Φεβρουαρίου 2013 ότι οι ταινίες με τις κάρτες, που χρησιμοποιούνται για την εισαγωγή κάθε τραγουδιού στο διαγωνισμό, θα περιελάμβαναν κάθε καλλιτέχνη στη χώρα του, για να δώσουν στον θεατή μια προσωπική εικόνα για κάθε ανταγωνιστή συμμετέχοντα. Αυτό έσπασε με την πρόσφατη παράδοση των καρτ-ποστάλ που συχνά περιείχαν μικρά τμήματα της ζωής είτε στην πόλη υποδοχής είτε στη χώρα του διαγωνισμού. Κατασκευάστηκαν από μια εταιρεία που ονομάζεται Camp David. Τα γραφικά του αέρα δημιουργήθηκαν από την εταιρία παραγωγής Broken Doll. Η κινούμενη εικόνα των πολλών πεταλούδων έγινε από το στούντιο οπτικών εφέ Swiss International. Για παράδειγμα, η κάρτα της Σουηδίας δείχνει τον Ρόμπιν και τους φίλους του σε ένα λούνα παρκ, περνώντας καλά και συναντώντας οπαδούς, ενώ η κάρτα της Ιρλανδίας δείχνει τον Ράιαν μαζί με την οικογένειά του. Εκτός από το γραφικό σχέδιο, υπήρχε μια θεματική μουσική για τον διαγωνισμό με τίτλο "Wolverine" που συνέθεσε ο Adam Kafe, ο οποίος χρησιμοποιήθηκε στις intros και μεταξύ των διαφημιστικών διαλειμμάτων.
Εθνικός ραδιοτηλεοπτικός φορέας και παρουσίαση
Στις 11 Ιουλίου 2012 ο παραγωγός του σόου Κρίστερ Μπιόρκμαν ενημέρωσε το κοινό να μην αγοράσει εισιτήρια για τον διαγωνισμό του 2013 που κυκλοφορούν σήμερα και να περιμένει να κυκλοφορήσει τα εισιτήρια μέσω επίσημων σταθμών. Ο Μπιόρκμαν δήλωσε ότι τα επίσημα εισιτήρια δεν είχαν ακόμη κυκλοφορήσει, καθώς δεν είχαν ακόμη ληφθεί οι απαραίτητες αποφάσεις για το στάδιο και τα καθίσματα. Ο Björkman έδωσε επίσης τη διαβεβαίωση ότι θα είναι διαθέσιμα τα καταλύματα, καθώς ενώ οι διοργανωτές είχαν κάνει κράτηση για μια μεγάλη ποσότητα ξενοδοχειακών δωματίων, ορισμένοι μπορεί να διατεθούν στο ευρύ κοινό. Στις 21 Νοεμβρίου 2012, η SVT ανακοίνωσε επίσημα την έναρξη της πώλησης των εισιτηρίων.